Nick Pope

**Nicholas David Pope** (lahir 19 April 1992) merupakan pemain bola sepak Inggeris yang beraksi di posisi penjaga gol untuk kelab Liga Perdana Inggeris, Newcastle.

## Kerjaya kelab
### Kerjaya awal
Pope pernah menuntut di King's School yang terletak di Ely. Sebagai pemegang tiket musim di Ipswich Town, beliau memulakan kariernya bersama pasukan belia Ipswich sehingga beliau dilepaskan pada usia 16 tahun. Berikutan itu, beliau telah menyertai kelab yang tidak bersaing dalam saingan liga, Bury Town pada 2008. Dengan memberikan saingan kepada penjaga gol Marcus Garnham, Pope membuktikan keupayaannya di peringkat itu apabila beliau menyarung jersi nombor satu Bury Town dalam perlawanan yang melibatkan pasukan utama semasa beliau berusia 16 tahun. Pengurus Richard Wilkins menggambarkan Pope sebagai "pemain berbakat yang boleh pergi jauh." Pope juga pernah menganggotai skuad West Suffolk College dan mewakili pasukan England Colleges.

### Charlton Athletic
Pada 24 Mei 2011, kelab Liga Pertama Inggeris, Charlton Athletic telah membawa masuk Pope selepas beliau berjaya menarik minat pencari bakat kelab ketika aksi menewaskan Billericay Town 2-1. Beliau kemudiannya dijemput untuk menghadiri ujian percubaan di Charlton. Selepas berjaya memikat hati para penguji ketika sesi percubaan, beliau telah menandatangani kontrak selama dua tahun selepas kedua-dua kelab bersetuju menetapkan pampasan termasuklah membawa Charlton menghadapi perlawanan persahabatan pra-musim menjelang musim 2012–13. Charlton juga membiaya Pope yang mengambil ijazah sains sukan di Universiti Roehampton selain mengambil kursus-kursus yang telah beliau rancang di Universiti Nottingham sebelum beliau menyertai Charlton. Pada 7 Februari 2012, Pope telah menandatangani kontrak selama dua tahun bersama Charlton. Beliau melakukan penampilan sulungnya untuk Charlton pada 4 Mei 2013 dalam aksi terakhir bagi musim 2012–13 dengan menggantikan David Button pada minit ke-71 permainan menewaskan Bristol City yang telah pun disahkan tersingkir daripada saingan liga.

Pope telah menandatangani kontrak selama tiga tahun bersama Charlton pada September 2013.

Pada 5 Jun 2014, Pope menandatangani kontrak selama empat tahun sekali gus menjamin tempatnya di Charlton sehingga Jun 2018.

#### Tempoh-tempoh pinjaman
Pada Ogos 2011, Pope telah menyertai kelab Divisyen Perdana Liga Isthmian, Harrow Borough secara pinjaman sehingga 17 September 2011. Di sana, Pope berjaya menghasilkan tiga rekod jersi bersih tanpa dibolosi dan menyelamatkan dua tendangan penalti sepanjang 19 penampilannya. Pope kemudiannya menyertai kelab Conference Premier, Kettering Town pada Disember 2011 tetapi rundingan itu tidak berjaya disepakati kerana Kettering telah disenaraikan di bawah larangan perpindahan. Kesannya, beliau berpindah ke kelab Conference South, Welling United pada 21 Disember 2011 secara pinjaman. Pada 7 Mac 2013, Pope telah menyertai Cambridge United yang beraksi di Conference Premier selama satu bulan. Ketika bersama kelab itu, beliau telah tampil dalam sembilan perlawanan dengan berjaya menghasilkan empat jersi bersih.

Pada 26 September 2013, Pope menyertai kelab Conference Premier, Aldershot Town secara pinjaman selama satu bulan. Beliau seterusnya menyertai kelab yang beraksi di League Two, York City pada 21 November 2013 secara pinjaman selama satu bulan tetapi beliau telah dipanggil menyertai Charlton semula selepas hanya beraksi dua perlawanan bersama York City. Pada 16 Januari 2014, Pope menyertai semula York secara pinjaman untuk menghadapi perlawanan bagi saki-baki musim 2013–14. Bersama York City, beliau berjaya menghasilkan 16 jersi bersih dalam 24 penampilannya.

Pada 6 Januari 2015, Pope telah menyertai Bury secara pinjaman sehingga akhir musim 2014–15. Beliau melakukan penampilan sulungnya bersama kelab itu pada 17 Januari 2015 semasa menentang Wycombe Wanderers yang berakhir dengan keputusan terikat seri 1-1. Beliau kemudiannya tampil dalam 22 perlawanan yang menyaksikan Bury meraih promosi ke divisyen selanjutnya apabila menamatkan kempen di tangga ketiga League Two.

### Burnley
Pada 19 Julai 2016, Pope telah menyertai kelab yang baru menyertai Liga Perdana Inggeris, Burnley dengan menandatangani kontrak selama tiga tahun tetapi nilai perpindahan beliau tidak didedahkan. Pope melakukan kemunculan sulungnya di Liga Perdana pada 10 September 2017 dengan menggantikan penjaga gol tercedera, Tom Heaton pada aksi separuh masa pertama permainan menentang Crystal Palace. Beliau beraksi sebagai kesebelasan utama Burnley pada minggu berikutnya iaitu pada 16 September 2017 dalam aksi yang berakhir dengan keputusan seri 1-1 menentang Liverpool di gelanggang lawan. Pada 9 Oktober, Pope menandatangani kontrak baru bersama Burnley sehingga Jun 2020. Beliau mengalami bahu terkehel pada 26 Julai 2018 selepas berlanggar dengan Sam Cosgrove dalam aksi Liga Europa menentang Aberdeen.

Pada Mei 2019, beliau menandatangani kontrak baru bersama Burnley yang berlanjutan sehingga tahun 2023 pada awalnya.

## Kerjaya antarabangsa
Pope telah dipanggil untuk menyertai pasukan kebangsaan England buat pertama kali pada 15 Mac 2018. Beliau juga telah disenaraikan ke dalam skuad Piala Dunia FIFA 2018 di Rusia. Pope melakukan kemunculan sulungnya untuk England pada 7 Jun 2018 dengan menjadi pemain gantian pada minit ke-65 permainan menentang Costa Rica yang berakhir dengan kemenangan England 2-0. Pope melakukan kemunculannya yang kedua bersama England dalam aksi kelayakan UEFA Euro 2020 menewaskan Kosovo 4-0 pada 17 November 2019.

## Statistik kerjaya

### Kelab
.

### Antarabangsa
.

## Pencapaian
* Pemain Terbaik Burnley: 2017–18

## Catatan

## Pautan luar

*Profile  at the Burnley F.C. website
*Profile at the Football Association website
*